ՀԱՎԵԼՎԱԾ

Եվրասիական տնտեսական հանձնաժողովի կոլեգիայի 2017 թվականի փետրվարի 28-ի թիվ 5 հանձնարարականի

**ՑԱՆԿ**

Անդամ պետությունների կազմակերպությունների տեխնոլոգիական արդիականացումն արագացնելու եւ նորարարական ակտիվությունը բարձրացնելու նպատակներով Եվրասիական տնտեսական միության անդամ պետությունների համագործակցության գերակա ուղղությունների՝ հաշվի առնելով անդամ պետությունների կողմից անցկացվող կիրառական եւ   
հիմնարար հետազոտությունները

1. Զարգացած տեղեկատվական-հեռահաղորդակցական ցանցերի ձեւավորում:

2. Առանձնակի հատկություններով նյութերի (առաջին հերթին՝ կոմպոզիցիոն նյութերի, նանոնյութերի եւ բարձր մաքրության նյութերի) մշակում եւ ներմուծում:

3. Անցում միկրոէլեկտրոնիկայից դեպի նանոէլեկտրոնիկա եւ օպտոէլեկտրոնիկա, քվանտային համակարգիչներ, նանոէլեկտրոնիկայի, նանոհամակարգային եւ միկրոհամակարգային տեխնիկայի, պինդմարմնային էլեկտրոնիկայի համար արտադրատեսակների արտադրության համար նյութերի, տեխնոլոգիաների ու հատուկ տեխնոլոգիական սարքավորումների մշակում:

4. Լազերային տեխնոլոգիաների զարգացում (այդ թվում՝ նյութերի մշակման եւ մոդիֆիկացիայի, օպտիկական ինֆորմատիկայի, կապի, նավիգացիայի եւ բժշկության բնագավառները):

5. Ֆիզիկական էլեկտրոնիկայի զարգացում (այդ թվում՝ պինդմարմնային եւ վակուումային սարքերի օգնությամբ էլեկտրամագնիսական ալիքների գեներացման, ընդունման եւ կերպափոխման մեթոդների մշակում, ակուստոէլեկտրոնիկա, մեծ հզորության ռելյատիվիստական ԳԲՀ էլեկտրոնիկա, լիցքավորված մասնիկների հզոր փնջերի ֆիզիկա):

6. Տեխնոլոգիական գործընթացներում պլազմայի ֆիզիկայի (այդ թվում՝ բարձրաջերմաստիճան պլազմայի եւ ջերմամիջուկային կառավարվող սինթեզի ֆիզիկայի, աստղաֆիզիկական պլազմայի ֆիզիկայի, ցածրաջերմաստիճան պլազմայի ֆիզիկայի) կիրառում:

7. Ալիքային մեքենաշինության եւ ալիքային տեխնոլոգիաների զարգացում (այդ թվում՝ ալիքային մեքենաների եւ ապարատների նախագծման հիմքի ստեղծում, ալիքային մեքենաների եւ ապարատների կառավարում, ոչ գծային ալիքային մեխանիկա, կենսամեխանիկական ալիքային գործընթացներ «մարդ-մեքենա-միջավայր» համակարգում):

8. Հակավիրուսային, հակաբակտերիալ եւ հակասնկային դեղապատրաստուկների նոր սերնդի մշակում:

9. Ինտեգրված ինժեներական ծրագրային հարթակների մշակում եւ արտադրանքի կենսական ցիկլի նախագծման եւ կառավարման միջավայրերի զարգացում:

10. Բարձր տեխնոլոգիական արտադրության միջոցների (հաստոցների, արդյունաբերական ռոբոտների եւ այլն) համար թվային ծրագրային կառավարման համակարգերի զարգացում:

11. «Արդյունաբերություն 4.0»-ի պահանջներին եւ տեխնոլոգիական ստանդարտներին համապատասխանող արտադրության միջոցների (այդ թվում՝ հաստոցագործիքային ճյուղի արտադրանքի) մշակում:

12. Ռեսուրսաէներգախնայող տեխնոլոգիաների, էներգիայի վերականգնվող աղբյուրների տեխնոլոգիաների, էլեկտրատեխնիկական սարքերի զարգացում՝ էներգաօբյեկտների ստեղծման ընթացքում կիրառվող գերհաղորդականության տեխնոլոգիաների օգտագործմամբ:

13. Քաղցկեղային հիվանդությունների բուժման նոր պատրաստուկների եւ մեթոդների մշակում, այդ թվում՝ ցողունային բջիջների օգտագործմամբ:

14. Էլեկտրատրանսպորտի զարգացում, այդ թվում՝ լիցքավորման եւ սպասարկման կայանների արտադրության եւ ցանցի ստեղծում:

15. Սկզբունքայնորեն նոր սարքերի եւ մեքենաների մշակում՝ բարձր դասերի բազմակոնտուր լծակային մեխանիզմների հիման վրա:

16. Ընկրկելի մեխանիզմների նոր տեսակների նախագծում եւ ընկրկելի մեխանիզմների վերլուծության ու սինթեզի մեթոդների զարգացում:

17. Կենսատեխնոլոգիաների մշակում եւ ներմուծում՝ առողջապահության, գյուղատնտեսության, շրջակա միջավայրի պահպանության, սննդի եւ վերամշակող արդյունաբերության համար:

18. Կենսապատրաստուկների շտամ-պրոցենդուտների, այդ թվում՝ ֆերմենտների, մերանների, կենսաբանական ակտիվ հավելումների, պրոբիոտիկների, սննդային (կերային) հավելումների եւ ամինաթթուների ստացման նոր տեխնոլոգիաների մշակում:

19. Միկրոօրգանիզմների հավաքածուի, բուսական եւ կենդանական բջիջների կուլտուրաների, գենետիկ ու գենաինժեներային նյութերի զարգացում՝ կենսաբանական բազմազանության պահպանման եւ կենսատեխնոլոգիաների ռեսուրսային բազայի ապահովման համար:

\_\_\_\_\_\_\_\_\_\_\_\_\_\_